Случчына – наш маляўнічы край! З дзяцінства вабіш ты хараством сваёй прыроды з маўклівымі лясамі, празрыстай вадой раднікоў, залатымі хлебнымі нівамі і салаўіным пошчакам. Край, дзе людзі жывуць у гармоніі з навакольным асяроддзем, шукаюць у ім творчае натхненне, узбагачаюць народную культуру. Людзі – гэта самая вялікая твая каштоўнасць. Яны былі з табой і ў радасці, і ў горы - пісалі тваю гісторыю, баранілі ад ворага, будавалі твае гарады і сёлы. А зараз іх працавітасць, энергія, мэтанакіраванасць з кожным днём робяць цябе прыгажэй, напаўняюць новай музыкай жыцця і зместам.